CELEX: 62008CO0563
Language: sk
Date: 2010-10-06 00:00:00
Title: Uznesenie Súdneho dvora (siedma komora) zo 6. októbra 2010.#Carlos Sáez Sánchez a Patricia Rueda Vargas proti Junta de Andalucía, Manuel Jalón Morente a i.#Návrh na začatie prejudiciálneho konania: Juzgado de lo Contencioso-Administrativo nº 2 de Granada - Španielsko.#Článok 104 ods. 3 prvý pododsek rokovacieho poriadku - Článok 49 ZFEÚ - Sloboda usadiť sa - Verejné zdravie - Lekárne - Blízkosť - Zásobovanie obyvateľstva liekmi - Povolenie na zriadenie lekárne - Územné rozmiestnenie lekární - Stanovenie obmedzení na základe kritéria hustoty obyvateľstva - Minimálna vzdialenosť medzi lekárňami.#Vec C-563/08.

Uznesenie Súdneho dvora (siedma komora) zo 6. októbra 2010 – Sáez Sánchez a Rueda Vargas/Junta de Andalucia a i.
      (vec C‑563/08)
      „Článok 104 ods. 3 prvý pododsek rokovacieho poriadku – Článok 49 ZFEÚ – Sloboda usadiť sa – Verejné zdravie – Lekárne – Blízkosť – Zásobovanie obyvateľstva liekmi – Povolenie na prevádzkovanie – Územné rozmiestnenie lekární – Zavedenie obmedzení založených na hustote obyvateľstva – Minimálna vzdialenosť medzi lekárňami“
      Sloboda usadiť sa – Obmedzenia – Vnútroštátna právna úprava vyžadujúca predchádzajúce správne povolenie na otvorenie nových lekární v určitom regióne (článok
         49 ZFEÚ) (pozri body 14 – 34 a výrok)
      
      Predmet
      
         
               Návrh na začatie prejudiciálneho konania – Juzgado Contencioso Administrativo de Granada – Výklad článku 43 ES – Právna úprava
                  stanovujúca podmienky pre zriaďovanie lekární – Obmedzenia v závislosti od počtu obyvateľov a potreby zachovania minimálnej
                  vzdialenosti medzi lekárňami
               
            Výrok
      Článok 49 ZFEÚ sa má vykladať v tom zmysle, že v zásade nebráni vnútroštátnej právnej úprave, akej sa týka vec sama, ktorá
         stanovuje obmedzenia na vydávanie povolení na zriadenie lekární, pričom z nej vyplýva, že:
      
      –        v každej lekárenskej oblasti možno v zásade zriadiť len jednu lekáreň na 2 800 obyvateľov,
      –        ďalšiu lekáreň je možné zriadiť len v prípade prekročenia uvedenej hranice, pričom takáto lekáreň môže byť vytvorená pre skupinu
         obyvateľstva, ktorej počet je vyšší ako 2 000, a
      
      –        každá lekáreň musí dodržiavať pravidlo minimálnej vzdialenosti od existujúcich lekární, pričom vo všeobecnosti ide o vzdialenosť
         250 metrov.
      
      Článok 49 ZFEÚ však takejto vnútroštátnej právnej úprave bráni v prípade, že základné pravidlá 2 800 obyvateľov alebo 250
         metrov bránia tomu, aby bol v akejkoľvek geografickej oblasti, ktorá má osobitné demografické vlastnosti, zriadený dostatočný
         počet lekární, ktoré by mohli zabezpečiť primerané lekárenské služby, pričom je úlohou vnútroštátneho súdu, aby túto skutočnosť
         overil.